กฎกระทรวงกำหนดหลักเกณฑ์ วิธีการและเงื่อนไขการขออนุญาต การออกใบอนุญาต การต่ออายุใบอนุญาต และการออกใบแทนใบอนุญาตเกี่ยวกับเมล็ดพันธุ์ควบคุม พ.ศ. 2549กฎกระทรวง กำหนดหลักเกณฑ์ วิธีการและเงื่อนไขการขออนุญาต การออกใบอนุญาต การต่ออายุใบอนุญาต และการออกใบแทนใบอนุญาต เกี่ยวกับเมล็ดพันธุ์ควบคุม พ.ศ. ๒๕๔๙อาศัยอำนาจตามความในมาตรา ๕ และมาตรา ๒๖ แห่งพระราชบัญญัติพันธุ์พืชพ.ศ. ๒๕๑๘ มาตรา ๑๔ มาตรา ๑๙ และมาตรา ๒๗ แห่งพระราชบัญญัติพันธุ์พืช พ.ศ. ๒๕๑๘ ซึ่งแก้ไขเพิ่มเติมโดยพระราชบัญญัติพันธุ์พืช (ฉบับที่ ๒) พ.ศ. ๒๕๓๕ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ประกอบกับมาตรา ๓๑ มาตรา ๓๕ มาตรา ๔๘ และมาตรา ๕๐ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้มาตรา 1 ข้อ ๑ ให้ยกเลิกกฎกระทรวง ฉบับที่ ๕ (พ.ศ. ๒๕๓๖) ออกตามความในพระราชบัญญัติพันธุ์พืช พ.ศ. ๒๕๑๘มาตรา 2 ข้อ ๒ ผู้ใดประสงค์จะขออนุญาตรวบรวม ขาย นำเข้า ส่งออก หรือนำผ่าน ซึ่งเมล็ดพันธุ์ควบคุมเพื่อการค้า ให้ยื่นคำขอรับใบอนุญาตต่อพนักงานเจ้าหน้าที่ตามแบบที่อธิบดีกรมวิชาการเกษตรประกาศกำหนด พร้อมด้วยเอกสารหลักฐานที่ระบุไว้ในแบบดังกล่าวมาตรา 3 ข้อ ๓ ใบอนุญาตรวบรวม ขาย นำเข้า ส่งออก หรือนำผ่าน ซึ่งเมล็ดพันธุ์ควบคุมเพื่อการค้า ให้ใช้ตามแบบที่อธิบดีกรมวิชาการเกษตรประกาศกำหนดมาตรา 4 ข้อ ๔ ใบอนุญาตรวบรวมเมล็ดพันธุ์ควบคุมเพื่อการค้าอย่างน้อยต้องมีเงื่อนไข ดังต่อไปนี้ (๑) ผู้รับใบอนุญาตรวบรวมเมล็ดพันธุ์ควบคุมเพื่อการค้าต้องยื่นแบบแจ้งรายละเอียดของเมล็ดพันธุ์ควบคุมตามแบบที่อธิบดีกรมวิชาการเกษตรประกาศกำหนดต่อพนักงานเจ้าหน้าที่ เพื่อแสดงชนิด ชื่อพันธุ์ รายละเอียดมาตรา 4 และรายงานผลการตรวจสอบของเมล็ดพันธุ์ควบคุมที่ประสงค์จะรวบรวมก่อนทำการรวบรวมเมล็ดพันธุ์ควบคุมชนิดและชื่อพันธุ์นั้นเพื่อการค้า (๒) ผู้รับใบอนุญาตรวบรวมเมล็ดพันธุ์ควบคุมเพื่อการค้าต้องจัดทำบัญชีการรวบรวมเมล็ดพันธุ์ควบคุมเพื่อการค้าทุกคราว ตามแบบที่อธิบดีกรมวิชาการเกษตรประกาศกำหนดมาตรา 4 โดยอย่างน้อยต้องแสดงชื่อเมล็ดพันธุ์ควบคุม ชื่อผู้ปลูก แหล่งปลูก วันเดือนปีที่ปลูก และปริมาณ ตลอดจนหลักฐาน วัน เดือน ปีที่ทำการทดสอบ (๓) ผู้รับใบอนุญาตรวบรวมเมล็ดพันธุ์ควบคุมเพื่อการค้าต้องจัดเก็บตัวอย่างเมล็ดพันธุ์ควบคุมแต่ละชนิดและแต่ละพันธุ์ที่ผู้รับใบอนุญาตได้รวบรวมไว้ทุกคราวมาตรา 4 โดยให้มีปริมาณพอสมควรและเก็บไว้เป็นเวลาไม่น้อยกว่าหนึ่งปี ทั้งนี้ เพื่อการทดสอบหรือการตรวจสอบมาตรา 5 ข้อ ๕ ใบอนุญาตนำเข้าซึ่งเมล็ดพันธุ์ควบคุมเพื่อการค้าอย่างน้อยต้องมีเงื่อนไข ดังต่อไปนี้ (๑) ผู้รับใบอนุญาตนำเข้าซึ่งเมล็ดพันธุ์ควบคุมเพื่อการค้าต้องยื่นแบบแจ้งรายละเอียดของเมล็ดพันธุ์ควบคุมตามแบบที่อธิบดีกรมวิชาการเกษตรประกาศกำหนดต่อพนักงานเจ้าหน้าที่ เพื่อแสดงชนิด ชื่อพันธุ์ รายละเอียดมาตรา 5 และรายงานผลการตรวจสอบของเมล็ดพันธุ์ควบคุมที่ประสงค์จะนำเข้า ก่อนทำการนำเข้าเมล็ดพันธุ์ควบคุม ชนิดและชื่อพันธุ์นั้นเพื่อการค้า (๒) ผู้รับใบอนุญาตนำเข้าซึ่งเมล็ดพันธุ์ควบคุมเพื่อการค้าต้องแจ้งรายการนำเข้าซึ่งเมล็ดพันธุ์ควบคุมเพื่อการค้าทุกคราว ตามแบบที่อธิบดีกรมวิชาการเกษตรประกาศกำหนดมาตรา 5 ต่อพนักงานเจ้าหน้าที่ก่อนวันนำเข้า (๓) ผู้รับใบอนุญาตนำเข้าซึ่งเมล็ดพันธุ์ควบคุมเพื่อการค้าต้องจัดเก็บตัวอย่างเมล็ดพันธุ์ควบคุมแต่ละชนิดและแต่ละพันธุ์ ที่ผู้รับใบอนุญาตได้นำเข้าทุกคราว โดยให้มีปริมาณพอสมควรและเก็บไว้เป็นเวลาไม่น้อยกว่าหนึ่งปี ทั้งนี้ เพื่อการทดสอบหรือการตรวจสอบมาตรา 6 ข้อ ๖ ใบอนุญาตส่งออกซึ่งเมล็ดพันธุ์ควบคุมเพื่อการค้าอย่างน้อยต้องมีเงื่อนไขให้ผู้รับใบอนุญาตส่งออก ต้องแจ้งรายการส่งออกซึ่งเมล็ดพันธุ์ควบคุมเพื่อการค้าทุกคราว ตามแบบที่อธิบดีกรมวิชาการเกษตรประกาศกำหนด ต่อพนักงานเจ้าหน้าที่ก่อนวันส่งออกมาตรา 7 ข้อ ๗ ใบอนุญาตตามมาตรา ๑๗ อย่างน้อยต้องมีเงื่อนไขให้ผู้รับใบอนุญาตตามมาตรา ๑๗ ต้องจัดสถานที่เก็บเมล็ดพันธุ์ควบคุมตามที่ระบุไว้ในใบอนุญาต โดยให้มีระบบการรักษาความสะอาด การถ่ายเทอากาศ และความปลอดภัยตามความจำเป็นมาตรา 8 ข้อ ๘ ผู้รับใบอนุญาตตามมาตรา ๑๗ ผู้ใดประสงค์จะขอต่ออายุใบอนุญาต ให้ยื่นคำขอตามแบบที่อธิบดีกรมวิชาการเกษตรประกาศกำหนด ก่อนที่ใบอนุญาตนั้นสิ้นอายุไม่น้อยกว่าสิบห้าวัน การอนุญาตให้ต่ออายุใบอนุญาตรวบรวม นำเข้า หรือส่งออกซึ่งเมล็ดพันธุ์ควบคุมตามมาตรา ๑๗ ให้ออกใบอนุญาตตามแบบใบอนุญาตเดิมให้ใหม่มาตรา 8 ส่วนการอนุญาตให้ต่ออายุใบอนุญาตขายเมล็ดพันธุ์ควบคุมจะแสดงไว้ในรายการท้ายใบอนุญาตหรือจะออกใบอนุญาตตามแบบใบอนุญาตเดิมให้ใหม่ก็ได้มาตรา 9 ข้อ ๙ ผู้รับใบอนุญาตตามมาตรา ๑๗ ที่ใบอนุญาตสูญหาย หรือถูกทำลายในสาระสำคัญ ให้ยื่นคำขอรับใบแทนใบอนุญาตตามแบบที่อธิบดีกรมวิชาการเกษตรประกาศกำหนด พร้อมด้วยเอกสารหลักฐานที่ระบุไว้ในแบบดังกล่าว ใบแทนใบอนุญาตให้ใช้ตามแบบใบอนุญาตเดิมโดยมีข้อความว่า "ใบแทน" ด้วยหมึกสีแดงกำกับไว้ที่กึ่งกลางด้านบนมาตรา 10 ข้อ ๑๐ ผู้รับใบอนุญาตตามมาตรา ๑๗ ผู้ใดประสงค์จะย้ายสถานที่รวบรวมเมล็ดพันธุ์ควบคุมเพื่อการค้า สถานที่ขายเมล็ดพันธุ์ควบคุม สถานที่นำเข้าซึ่งเมล็ดพันธุ์ควบคุมเพื่อการค้า สถานที่ส่งออกซึ่งเมล็ดพันธุ์ควบคุมเพื่อการค้า หรือสถานที่เก็บเมล็ดพันธุ์ควบคุมจากสถานที่ที่ระบุไว้ในใบอนุญาตมาตรา 10 ให้ยื่นคำขอตามแบบที่อธิบดีกรมวิชาการเกษตรประกาศกำหนด พร้อมด้วยใบอนุญาตตามประเภทของตน และแสดงแผนผังของสถานที่แห่งใหม่ไว้ด้วยมาตรา 11 ข้อ ๑๑ ในกรณีที่เห็นสมควรอนุญาตให้ย้ายสถานที่ตามคำขอที่ผู้รับใบอนุญาตยื่นตามข้อ ๑๐ ให้พนักงานเจ้าหน้าที่บันทึกแก้ไขการย้ายสถานที่ลงในใบอนุญาตนั้นมาตรา 12 ข้อ ๑๒ การยื่นคำขอตามกฎกระทรวงนี้ในกรุงเทพมหานคร ให้ยื่น ณ สำนักควบคุมพืชและวัสดุการเกษตร กรมวิชาการเกษตร ในจังหวัดอื่น ให้ยื่น ณ สำนักวิจัยและพัฒนาการเกษตร เขตที่ ๑ - ๘ กรมวิชาการเกษตร หรือสถานที่อื่นตามที่อธิบดีกรมวิชาการเกษตรประกาศกำหนดมาตรา 13 ข้อ ๑๓ บรรดาใบอนุญาตที่ออกให้ตามข้อ ๓ แห่งกฎกระทรวง ฉบับที่ ๕ (พ.ศ. ๒๕๓๖) ออกตามความในพระราชบัญญัติพันธุ์พืช พ.ศ. ๒๕๑๘ ก่อนวันที่กฎกระทรวงนี้ใช้บังคับให้คงใช้ได้ต่อไปจนกว่าใบอนุญาตนั้นจะสิ้นอายุให้ไว้ ณ วันที่ ๑๗ พฤษภาคม พ.ศ. ๒๕๔๙ สุดารัตน์ เกยุราพันธุ์ รัฐมนตรีว่าการกระทรวงเกษตรและสหกรณ์หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากหลักเกณฑ์ วิธีการและเงื่อนไขการขออนุญาต การออกใบอนุญาต การต่ออายุใบอนุญาต และการออกใบแทนใบอนุญาตเกี่ยวกับเมล็ดพันธุ์ควบคุม รวมทั้งแบบคำขอและแบบพิมพ์ต่าง ๆ ที่ใช้บังคับอยู่ในปัจจุบันได้ใช้มาเป็นระยะเวลานาน และไม่ทันต่อสภาวการณ์ในปัจจุบันทำให้ไม่สามารถตรวจสอบควบคุมกำกับดูแลการประกอบธุรกิจเมล็ดพันธุ์ควบคุมได้อย่างมีประสิทธิภาพ สมควรปรับปรุงเสียใหม่เพื่อให้การควบคุมกำกับดูแลการประกอบธุรกิจเมล็ดพันธุ์ควบคุมเป็นไปอย่างมีประสิทธิภาพ จึงจำเป็นต้องออกกฎกระทรวงนี้มาตรา ฉบับที่ 2 กฎกระทรวงกำหนดหลักเกณฑ์ วิธีการและเงื่อนไขการขออนุญาต การออกใบอนุญาต การต่ออายุใบอนุญาต และการออกใบแทนใบอนุญาตเกี่ยวกับเมล็ดพันธุ์ควบคุม (ฉบับที่ ๒) พ.ศ. ๒๕๕๕หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากกฎกระทรวงกำหนดหลักเกณฑ์ วิธีการและเงื่อนไขในการขออนุญาต การออกใบอนุญาต การต่ออายุใบอนุญาต และการออกใบแทนใบอนุญาตเกี่ยวกับเมล็ดพันธุ์ควบคุม พ.ศ. ๒๕๔๙ กำหนดว่าการอนุญาตให้ต่ออายุใบอนุญาตขายเมล็ดพันธุ์ควบคุมให้พนักงานเจ้าหน้าที่บันทึกการต่ออายุใบอนุญาตลงในใบอนุญาตฉบับเดิม ทำให้เกิดความไม่สะดวกในทางปฏิบัติแก่พนักงานเจ้าหน้าที่และผู้รับใบอนุญาตขายเมล็ดพันธุ์ควบคุม สมควรกำหนดให้การต่ออายุใบอนุญาตขายเมล็ดพันธุ์ควบคุมจะแสดงไว้ในรายการท้ายใบอนุญาตหรือจะออกใบอนุญาตตามแบบใบอนุญาตเดิมให้ใหม่ก็ได้จึงจำเป็นต้องออกกฎกระทรวงนี้